**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 24-Ի N 1517-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՀՀ կառավարության որոշման ընդունման անհրաժեշտության վերաբերյալ**

|  |
| --- |
| «Հայաստանի Հանրապետության հողային օրենսգրքում լրացումներ և փոփոխություններ կատարելու մասին» 04.10.2005թ. N ՀՕ-199-Ն օրենքի 23-րդ հոդվածի (ուժի մեջ է մտել 2005 թվականի նոյեմբերի 26-ին) 1-ին և 2-րդ մասերի (ՀՀ հողային օրենսգրքի համապատասխանաբար՝ 64-րդ հոդվածի 8-րդ և 9-րդ մասեր) համաձայն՝   1. Մինչև նշված օրենքի ուժի մեջ մտնելը պետական կամ համայնքային սեփականություն հանդիսացող հողերից օրենսդրությամբ սահմանված կարգով անհատույց (մշտական) օգտագործման կամ վարձակալության իրավունք ձեռք բերած և այդ իրավունքները գրանցած իրավաբանական և ֆիզիկական անձանց, ներառյալ՝ օրենսգրքի 118-րդ հոդվածի 4-րդ կետի հիմքով ձեռք բերված (բացառությամբ օրենսգրքի 60-րդ հոդվածով սահմանված հողամասերի)՝ նշված օրենքի ուժով սեփականության իրավունքով փոխանցվել են`   1) տնամերձ, այգեգործական, ինչպես նաև բնակելի տան կառուցման և սպասարկման համար հատկացված հողամասերը.  2) հասարակական և արտադրական օբյեկտների կառուցման և սպասարկման համար նախատեսված և սահմանված կարգով կառուցված, այդ թվում` կիսակառույց շենքերով, շինություններով զբաղեցված հողամասերը՝ անկախ շենքերի, շինությունների ավարտվածության աստիճանից: (ՀՀ հողային օրենսգրքի 64-րդ հոդվածի 8-րդ մաս)  2. Նշված հոդվածի 1-ին կետի 2-րդ ենթակետով սահմանված հողամասերը սեփականության իրավունքով անհատույց ձեռք բերելուց հետո հողամասի կամ դրա մասի առուվաճառքի, նվիրատվության, փոխանակման կամ իրավաբանական անձանց լուծարումից հետո նրա հիմնադիրներին (մասնակիցներին) հանձնման, այդ թվում` պարտատերերի պահանջների բավարարման կամ բռնագանձման հետևանքով հողամասի իրացման (այդ թվում՝ գրավառուի կողմից բռնագանձման հետևանքով հողամասը գրավատուից ձեռքբերման) դեպքում՝ անկախ այն հանգամանքից, թե հողամասը ձեռք է բերվել հատուցմամբ կամ անհատույց, ձեռք բերողը **պետական կամ համայնքային բյուջե** պետք է վճարի հողամասի տվյալ պահին գործող կադաստրային արժեքը: (ՀՀ հողային օրենսգրքի 64-րդ հոդվածի 9-րդ մաս) |
|  |
| ՀՀ հողային օրենսգրքի 56-րդ հոդվածի 1-ին մասի 2-րդ պարբերության համաձայն՝ համայնքի վարչական սահմաններում գտնվող պետական սեփականության հողերը նշված օրենսգիրքն ուժի մեջ մտնելուց հետո` չորս տարվա ընթացքում, կառավարության որոշմամբ առանձնացվում և հողամասի հատակագծի հիման վրա անհատույց սեփականության իրավունքով փոխանցվում են համայնքներին:  ՀՀ հողային օրենսգիրքն ուժի մեջ է մտել 2001 թվականի հունիսի 15-ին:  04.10.2005թ. N ՀՕ-199-Ն օրենքի ընդունման պահին Երևանն ունեցել է մարզի կարգավիճակ:  Այլ համայնքներին հողամասերը սեփականության իրավունքով փոխանցվել են մինչև 04.10.2005թ. N ՀՕ-199-Ն օրենքի ուժի մեջ մտնելը, իսկ Երևան համայնքին հողամասերը փոխանցվել են 2009 թվականին՝ ՀՀ կառավարության 24.12.2009թ. հ. 517-Ն որոշմամբ և ըստ այդմ էլ 04.10.2005թ. N ՀՕ-199-Ն օրենքով կատարված փոփոխության պահին քաղաքացիների և իրավաբանական անձանց վարձակալած և անհատույց օգտագործման իրավունքով տրամադրված հասարակական և արտադրական օբյեկտների կառուցման և սպասարկման համար նախատեսված հողամասերն եղել են պետական: Արդյունքում՝ Երևանի թաղային համայնքների իրավահաջորդ հանդիսացող Երևան համայնքը զրկվել է քաղաքացիներին և իրավաբանական անձանց անհատույց սեփականության իրավունքով փոխանցված հողամասերի հետագա օտարման ժամանակ վճարվող կադաստրային արժեքի գծով եկամուտներից:  Սույն նախագծի ընդունմամբ կկարգավորվի վերը նշված խնդիրը և Երևան համայնքը, այլ համայքների պես, ՀՀ հողային օրենսգրքի 64-րդ հոդվածի 9-րդ մասով նախատեսված հիմքով հողամասերի հետագա օտարման ժամանակ կստանա վճարվող կադաստրային արժեքի գծով եկամուտ:  **Տ. ՄԱՐԳԱՐՅԱՆ** |
|  |

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 24-Ի N 1517-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ կառավարության ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

«Հայաստանի Հանրապետության կառավարության 2009 թվականի դեկտեմբերի 24-ի N 1517-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման կապակցությամբ Հայաստանի Հանրապետության այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 24-Ի N 1517-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ կառավարության ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

«Հայաստանի Հանրապետության կառավարության 2009 թվականի դեկտեմբերի 24-ի N 1517-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջանում:

**Տ. ՄԱՐԳԱՐՅԱՆ**